title: A Tanács (EU) 2015/2088 határozata (2015. november 10.) az ENSZ Európai Gazdasági Bizottságának megfelelő bizottságaiban az ENSZ 12., 16., 26., 39., 44., 46., 58., 61., 74., 83., 85., 94., 95., 97., 98., 99., 100., 101., 106., 107., 110., 116. és 127. előírásának módosításaira irányuló javaslatok, a frontális ütközésről szóló új ENSZ-előírásra irányuló javaslat, a Motoros járművekre vonatkozó egységesített állásfoglalás (R.E.3) módosításaira irányuló javaslatok, valamint egy új, a járművek erőátviteli rendszerének meghatározásairól szóló 2. kölcsönösen elfogadott határozatra (M.R.2) irányuló javaslat tekintetében az Európai Unió nevében képviselendő álláspontról

text:
               19.11.2015

               HU

               Az Európai Unió Hivatalos Lapja

               L 302/103

         A TANÁCS (EU) 2015/2088 HATÁROZATA
   (2015. november 10.)
   az ENSZ Európai Gazdasági Bizottságának megfelelő bizottságaiban az ENSZ 12., 16., 26., 39., 44., 46., 58., 61., 74., 83., 85., 94., 95., 97., 98., 99., 100., 101., 106., 107., 110., 116. és 127. előírásának módosításaira irányuló javaslatok, a frontális ütközésről szóló új ENSZ-előírásra irányuló javaslat, a Motoros járművekre vonatkozó egységesített állásfoglalás (R.E.3) módosításaira irányuló javaslatok, valamint egy új, a járművek erőátviteli rendszerének meghatározásairól szóló 2. kölcsönösen elfogadott határozatra (M.R.2) irányuló javaslat tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozat (1) értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)

               A 2000/125/EK tanácsi határozat (2) értelmében az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”).

               (3)

               A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típus-jóváhagyási követelményként, vagy az uniós jogszabályok alternatívájaként beépítette az ENSZ előírásait az EU típus-jóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               (4)

               A tapasztalatokra és a műszaki fejlődésre tekintettel az ENSZ 12., 16., 26., 39., 44., 46., 58., 61., 74., 83., 85., 94., 95., 97., 98., 99., 100., 101., 106., 107., 110., 116. és 127. előírása és a Motoros járművekre vonatkozó egységesített állásfoglalás (R.E.3) által érintett egyes elemekkel vagy tulajdonságokkal kapcsolatos követelményeket hozzá kell igazítani a műszaki fejlődéshez.

               (5)

               A gépjárművekre vonatkozó biztonsági szabályok javítása érdekében a frontális ütközésre vonatkozóan új ENSZ-előírást kell elfogadni; a járművek erőátviteli rendszere meghatározásainak harmonizálása érdekében egy új, a járművek erőátviteli rendszerének meghatározásairól szóló 2. kölcsönösen elfogadott határozatot (M.R.2) is el kell fogadni.

               (6)

               Ezért meg kell határozni az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az említett ENSZ-előírások elfogadásával kapcsolatban az Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   2015. november 9–13-án az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. november 10-én.

            a Tanács részéről

            az elnök

         P. GRAMEGNA

      (1)  A Tanács 1997. november 27-i 97/836/EK határozata az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról ( HL L 346., 1997.12.17., 78. o.).

      (2)  A Tanács 2000. január 31-i 2000/125/EK határozata a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

      (3)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

      MELLÉKLET

                  Javaslat a 12. számú előírás 04. módosítássorozatának 4. kiegészítésére (kormányberendezés)

                  ECE/TRANS/WP.29/2015/92

                  Javaslat a 16. számú előírás 06. módosítássorozatának 6. kiegészítésére (biztonsági övek)

                  ECE/TRANS/WP.29/2015/93

                  Javaslat a 26. számú előírás 03. módosítássorozatának 3. kiegészítésére (kiálló részek)

                  ECE/TRANS/WP.29/2015/82

                  Javaslat a 39. számú előírás 01. módosítássorozatára (sebességmérő és kilométer-számláló)

                  ECE/TRANS/WP.29/2015/83

                  Javaslat a 44. számú előírás 04. módosítássorozatának 10. kiegészítésére (gyermekbiztonsági rendszerek)

                  ECE/TRANS/WP.29/2015/94

                  Javaslat a 46. számú előírás 04. módosítássorozatának 2. kiegészítésére (közvetett látást biztosító eszközök)

                  ECE/TRANS/WP.29/2015/84

                  Javaslat az 58. számú előírás 03. módosítássorozatára (hátsó ráfutásgátló)

                  ECE/TRANS/WP.29/2015/85

                  Javaslat a 61. számú előírás 3. kiegészítésére (haszonjárművek kiálló részei)

                  ECE/TRANS/WP.29/2015/86

                  Javaslat a 74. számú előírás 01. módosítássorozata 8. kiegészítésének 1. helyesbítésére (világító- és fényjelző berendezések beépítése [mopedek])

                  ECE/TRANS/WP.29/2015/79

                  Javaslat a 83. számú előírás 05. módosítássorozatának 11. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2015/100

                  Javaslat a 83. számú előírás 06. módosítássorozatának 6. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2015/101

                  Javaslat a 85. számú előírás eredeti változatának 7. kiegészítésére (hasznos teljesítmény mérése)

                  ECE/TRANS/WP.29/2015/102

                  Javaslat a 94. számú előírás 02. módosítássorozatának 6. kiegészítésére (frontális ütközés)

                  ECE/TRANS/WP.29/2015/95

                  Javaslat a 94. számú előírás 03. módosítássorozatára (frontális ütközés)

                  ECE/TRANS/WP.29/2015/96

                  Javaslat a 95. számú előírás 03. módosítássorozatának 5. kiegészítésére (oldalirányú ütközés)

                  ECE/TRANS/WP.29/2015/97

                  Javaslat a 97. számú előírás 01. módosítássorozatának 8. kiegészítésére (jármű-riasztórendszerek)

                  ECE/TRANS/WP.29/2015/87

                  Javaslat a 98. számú előírás 01. módosítássorozatának 7. kiegészítésére (gázkisüléses fényforrással ellátott fényszórók)

                  ECE/TRANS/WP.29/2015/80

                  Javaslat a 99. számú előírás 11. kiegészítésére (gázkisüléses fényforrások)

                  ECE/TRANS/WP.29/2015/81

                  Javaslat a 100. számú előírás 02. módosítássorozatának 3. kiegészítésére (elektromos erőátviteli rendszerű járművek)

                  ECE/TRANS/WP.29/2015/98

                  Javaslat a 101. számú előírás 01. módosítássorozatának 6. kiegészítésére (CO2-kibocsátás/tüzelőanyag-fogyasztás)

                  ECE/TRANS/WP.29/2015/103

                  Javaslat a 106. számú előírás 13. kiegészítésére (mezőgazdasági járművek gumiabroncsai)

                  ECE/TRANS/WP.29/2015/109

                  Javaslat a 107. számú előírás 06. módosítássorozatának 4. kiegészítésére (autóbuszok és távolsági autóbuszok általános felépítése)

                  ECE/TRANS/WP.29/2015/88

                  Javaslat a 107. számú előírás 05. módosítássorozatának 4. kiegészítésére (autóbuszok és távolsági autóbuszok általános felépítése)

                  ECE/TRANS/WP.29/2015/104

                  Javaslat a 110. számú előírás 01. módosítássorozatának 4. kiegészítésére (CNG-/LNG-járművek különleges alkatrészei)

                  ECE/TRANS/WP.29/2015/89

                  Javaslat a 116. számú előírás 5. kiegészítésére (jármű-riasztórendszerek)

                  ECE/TRANS/WP.29/2015/91

                  Javaslat a 127. számú előírás 02. módosítássorozatára (gyalogosbiztonság)

                  ECE/TRANS/WP.29/2015/99

                  Javaslat egy, a frontális ütközésre vonatkozó, az utasbiztonsági rendszereket középpontba állító új előírásra

                  ECE/TRANS/WP.29/2015/105

                  Javaslat a frontális ütközésre vonatkozó, az utasbiztonsági rendszereket középpontba állító új előírás 01. módosítássorozatára

                  ECE/TRANS/WP.29/2015/106

                  Javaslat a Motoros járművekre vonatkozó egységesített állásfoglalás (R.E.3) módosításaira

                  ECE/TRANS/WP.29/2015/111

                  Javaslat egy új, 2. számú kölcsönösen elfogadott határozatra (M.R.2) a járművek erőátviteli rendszerére vonatkozó meghatározásokról

                  ECE/TRANS/WP.29/2015/110


title: A Tanács határozata (2017. február 17.) az Európai Szakképzés-fejlesztési Központ igazgatótanácsa összetételének megújításáról

text:
               24.2.2017

               HU

               Az Európai Unió Hivatalos Lapja

               C 60/1

         A TANÁCS HATÁROZATA
   (2017. február 17.)
   az Európai Szakképzés-fejlesztési Központ igazgatótanácsa összetételének megújításáról
   (2017/C 60/01)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a bolgár kormány által benyújtott jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               Emilia VALCSOVSZKA lemondását követően a központ igazgatótanácsában a kormányképviselők kategóriájába tartozó bolgár tag helye megüresedett.

               (3)

               A hivatali idő fennmaradó részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzés-fejlesztési Központ igazgatótanácsának tagjává nevezi ki a következő személyt:
   KORMÁNYKÉPVISELŐK:

               BULGÁRIA

               Maria TODOROVA

         2. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2017. február 17-én.

            a Tanács részéről

            az elnök

         E. BARTOLO

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: Az Európai Közösségek tagállamai kormányképviselőinek határozata (1999. szeptember 15.) az Európai Közösségek Bizottsága elnökének és tagjainak kinevezéséről

text:
Fontos jogi nyilatkozat

|

41999D0627

Hivatalos Lap L 248 , 21/09/1999 o. 0030 - 0031

		Az Európai Közösségek tagállamai kormányképviselőinek határozata(1999. szeptember 15.)az Európai Közösségek Bizottsága elnökének és tagjainak kinevezéséről(1999/627/EK, ESZAK, Euratom)AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI,tekintettel az Európai Közösséget létrehozó szerződésre, és különösen annak 214. cikke (2) bekezdésének harmadik albekezdésére és 215. cikkére,tekintettel az Európai Szén- és Acélközösséget létrehozó szerződésre, és különösen annak 10. cikke (2) bekezdésének harmadik albekezdésére és 12. cikkére,tekintettel az Európai Atomenergia-közösséget létrehozó szerződésre, és különösen annak 127. cikke (2) bekezdésének harmadik albekezdésére és 128. cikkére,mivel:(1) A 2002. január 20-ig kinevezett Bizottság elnökének és tagjainak 1999. március 16-án történt testületi lemondására tekintettel a tagállamok kormányainak képviselői által az Európai Tanács 1999. március 24-i értekezlete alkalmából elfogadott nyilatkozat közös megegyezéssel Romano PRODI urat jelölte ki, mint azt a személyt, akit a Bizottság elnökének szándékoznak kinevezni.(2) Az Európai Parlament az 1999. május 5-i határozatában ezt a jelölést jóváhagyta.(3) Romano PRODI úr az 1999. július 9-i nyilatkozatban ismertette a tagállamok kormányaival folytatott megbeszéléseinek eredményeit.(4) Az 1999. július 19-i 1999/499/EK, ESZAK, Euratom határozat [1] szerint a tagállamok kormányainak képviselői és a Bizottság kijelölt elnöke közös megegyezéssel kijelölték a Bizottság tagjának kinevezni szándékolt többi személyt a Bizottság lemondott jelenlegi tagjai helyére, mind a fennmaradó, 2000. január 22-ig tartó hivatali idejükre, mind pedig a 2000. január 23-tól 2005. január 22-ig tartó további öt évre.(5) Az Európai Parlament az 1999. szeptember 15-i szavazás során jóváhagyta a Bizottság kijelölt elnökét és tagjait, mind az 1999. szeptember 16-tól 2000. január 22-ig tartó időszakra, mind a 2000. január 23-tól 2005. január 22-ig tartó további öt évre.(6) Az új Bizottság hivatalba lépését és tevékenységének folytatását a teljes hivatali időszakra, vagyis a 2000. január 23-al kezdődő további öt évre mielőbb lehetővé kell tenni; ezért e határozatban a kinevezéseket egyidejűleg mindkét hivatali időszakra eszközölni kell,A KÖVETKEZŐKÉPPEN HATÁROZTAK:1. cikkA következő személyeket nevezik ki az Európai Közösségek Bizottságába az 1999. szeptember 16.-tól 2000. január 22-ig tartó időszakra és a 2000. január 23-tól 2005. január 22-ig tartó időszakra:- elnök:- Romano PRODI úr- tagok:- Michel BARNIER úr- Frits BOLKESTEIN úr- Philippe BUSQUIN úr- David BYRNE úr- Loyola DE PALACIO DEL VALLE LERSUNDI asszony- Anna DIAMANTOPOULOU asszony- Franz FISCHLER úr- Neil KINNOCK úr- Pascal LAMY úr- Erkki LIIKANEN úr- Mario MONTI úr- Poul NIELSON úr- Christopher PATTEN úr- Viviane REDING asszony- Michaele SCHREYER asszony- Pedro SOLBES MIRA úr- Günter VERHEUGEN úr- António VITORINO úr- Margot WALLSTRÖM asszony.2. cikkEz a határozat 1999. szeptember 16-án lép hatályba.3. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. szeptember 15-én.az elnökA. Satuli[1] HL L 194., 1999.7.27., 45. o.--------------------------------------------------


title: A Politikai és Biztonsági Bizottság BiH/14/2008 határozata ( 2008. november 21. ) az Európai Unió Bosznia és Hercegovina-i katonai műveletében az Európai Unió erők főparancsnokának kinevezéséről

text:
               29.11.2008

               HU

               Az Európai Unió Hivatalos Lapja

               L 319/80

      A POLITIKAI ÉS BIZTONSÁGI BIZOTTSÁG BiH/14/2008 HATÁROZATA

   (2008. november 21.)
   az Európai Unió Bosznia és Hercegovina-i katonai műveletében az Európai Unió erők főparancsnokának kinevezéséről
   (2008/895/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik bekezdésére,
   tekintettel az EU Bosznia és Hercegovina-i katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2004/570/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot (PBB) további határozatok meghozatalára az EU-erők főparancsnokának kinevezésére vonatkozóan.

               (2)

               2007. szeptember 25-én a PBB elfogadta a BiH/11/2007 határozatot (2), amelyben Ignacio MARTÍN VILLALAÍN vezérőrnagyot az Európai Unió Bosznia és Hercegovina-i katonai műveletében az EU-erők főparancsnokává nevezték ki.

               (3)

               Az EU műveleti parancsnoka ajánlotta, hogy Stefano CASTAGNOTTO vezérőrnagyot nevezzék ki az Európai Unió Bosznia és Hercegovina-i katonai műveletében az EU-erők új főparancsnokává.

               (4)

               Az EU Katonai Bizottsága támogatta az ajánlást.

               (5)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában.

               (6)

               Az Európai Tanács 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” rendelkezései és azok végrehajtása kizárólag az Európai Unió azon tagállamaira vonatkozik majd, amelyek egyben akár a NATO tagjai, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         A KÖVETKEZŐKÉPPEN HATÁROZOTT:
   1. cikk
   Stefano CASTAGNOTTO vezérőrnagyot az Európai Unió Bosznia és Hercegovina-i katonai műveletében az Európai Uniós erők főparancsnokává nevezik ki.
   2. cikk
   Ez a határozat 2008. december 4-én lép hatályba.

      Kelt Brüsszelben, 2008. november 21-én.

            a Politikai és Biztonsági Bizottság részéről

            az elnök

         C. ROGER

      (1)  HL L 252., 2004.7.28., 10. o.

      (2)  HL L 288., 2007.11.6., 60. o.


title: A Tanács (EU) 2017/418 határozata (2017. február 28.) az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő megkötéséről

text:
               10.3.2017

               HU

               Az Európai Unió Hivatalos Lapja

               L 64/1

         A TANÁCS (EU) 2017/418 HATÁROZATA
   (2017. február 28.)
   az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdése második albekezdése a) pontjának v. alpontjával és 218. cikkének (7) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Unió és a Cook-szigetek kormánya eredményes tárgyalásokat folytatott egy öt évre szóló, hallgatólagosan megújítható fenntartható halászati partnerségi megállapodásról (a továbbiakban: megállapodás) és annak végrehajtási jegyzőkönyvéről (a továbbiakban: jegyzőkönyv), amelyek a halászat tekintetében a Cook-szigetek felségterületéhez vagy joghatósága alá tartozó vizeken halászati lehetőségeket biztosítanak az uniós hajóknak.

               (2)

               A megállapodást és a jegyzőkönyvet aláírták, és azokat 2016. október 14-től ideiglenesen alkalmazzák az (EU) 2016/776 határozattal (2) összhangban.

               (3)

               A megállapodás 6. cikke vegyes bizottságot hoz létre, amelynek feladata a megállapodás végrehajtásának, értelmezésének és alkalmazásának ellenőrzése. A vegyes bizottság továbbá a jegyzőkönyvvel összhangban jóváhagyhatja a jegyzőkönyv bizonyos módosításait. Ezen módosítások jóváhagyásának elősegítése érdekében a Bizottságot helyénvaló felhatalmazni arra, hogy meghatározott feltételek mellett a szóban forgó módosításokat egyszerűsített eljárás keretében hagyja jóvá.

               (4)

               A megállapodást és a jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Cook-szigetek kormánya közötti fenntartható halászati partnerségi megállapodást és annak végrehajtási jegyzőkönyvét a Tanács az Unió nevében jóváhagyja.
   2. cikk
   A Tanács elnöke az Unió nevében megteszi a megállapodás 17. cikkében és a jegyzőkönyv 13. cikkében előírt értesítéseket. (3)

   3. cikk
   Az e határozat mellékletében megállapított rendelkezéseknek megfelelően és az abban megállapított feltételek mellett az Európai Bizottság felhatalmazást kap arra, hogy a vegyes bizottságon belül az Unió nevében jóváhagyja a jegyzőkönyv módosításait.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. február 28-án.

            a Tanács részéről

            az elnök

         J. HERRERA

      (1)  2017. február 14-i egyetértés (a Hivatalos Lapban még nem tették közzé).

      (2)  A Tanács (EU) 2016/776 határozata (2016. április 29.) az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő aláírásáról és ideiglenes alkalmazásáról (HL L 131., 2016.5.20., 1. o.).

      (3)  A megállapodás és a jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.

      MELLÉKLET

         Az Unió álláspontjának a vegyes bizottságban történő kialakítására vonatkozó felhatalmazás hatálya és az ehhez kapcsolódó eljárás

                  1.

                  A Bizottság felhatalmazást kap arra, hogy tárgyalásokat folytasson a Cook-szigetek kormányával és – adott esetben – az e melléklet 3. pontjának megfelelően jóváhagyja a jegyzőkönyvnek a következő kérdések tekintetében történő módosítását:

                              a)

                              a halászati lehetőségek és következésképpen a vonatkozó pénzügyi hozzájárulás mértékének felülvizsgálata, a megállapodás 5. cikkének és 6. cikke (3) bekezdésének a) pontjával, valamint a jegyzőkönyv 5. és 6. cikkével összhangban;

                              b)

                              az ágazati támogatás szabályaira vonatkozó döntés meghozatala, a megállapodás 6. cikke (3) bekezdésének b) pontjával, valamint a jegyzőkönyv 3. cikkével összhangban;

                              c)

                              az uniós hajók halászati tevékenységének műszaki feltételei és szabályai, a megállapodás 6. cikke (3) bekezdésének c) pontjával, valamint a jegyzőkönyv 4. és 6. cikkével összhangban.

                  2.

                  A megállapodás keretében létrehozott vegyes bizottságban az Unió:

                              a)

                              a közös halászati politika keretében kitűzött uniós célkitűzésekkel összhangban lép fel;

                              b)

                              a közös halászati politika külpolitikai vetületéről szóló közleményről szóló, 2012. március 19-i tanácsi következtetésekkel összhangban végzi tevékenységét;

                              c)

                              olyan álláspontok elfogadását segíti elő, amelyek összhangban állnak a regionális halászati gazdálkodási szervezetek által elfogadott vonatkozó szabályokkal és figyelembe veszik a parti államok által folytatott közös állománygazdálkodást.

                  3.

                  Amikor a vegyes bizottság ülésén egy, a jegyzőkönyvnek az 1. pontban említett módosításait érintő határozatot kívánnak elfogadni, meg kell tenni a szükséges lépéseket annak érdekében, hogy az Unió nevében kifejtendő álláspont figyelembe vegye a Bizottsághoz eljuttatott legfrissebb statisztikai, biológiai és egyéb releváns információkat.
                  Ebből a célból, a fenti információk alapján a Bizottság szolgálatai – elegendő idővel a vegyes bizottság adott ülése előtt – az Unió javasolt álláspontjának konkrét részleteit tartalmazó dokumentumot vizsgálat és jóváhagyás céljából megküldik a Tanácsnak vagy a Tanács előkészítő szerveinek.
                  Az 1. a) pontban említett kérdéskör tekintetében a tervezett uniós álláspontot a Tanácsnak minősített többséggel kell jóváhagynia. A többi esetben az előkészítő dokumentumban megfogalmazott uniós álláspontot elfogadottnak kell tekinteni, hacsak az ellen a tagállamok blokkoló kisebbséget kitevő számban kifogást nem emelnek a Tanács előkészítő szervének valamely ülésén vagy – amennyiben ez hamarabb következik be – az előkészítő dokumentum kézhezvételétől számított 20 napon belül. Kifogás esetén az ügyet a Tanács elé kell terjeszteni.
                  Amennyiben a későbbi, többek között a helyszínen sorra kerülő ülések során nem sikerül az új elemeket figyelembe vevő uniós álláspontot kialakítani, a kérdést vissza kell utalni a Tanács vagy előkészítői szervei elé.

                  4.

                  A Bizottság felkérést kap arra, hogy – kellő időben – tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az e határozat végrehajtásához szükséges bármely javaslat benyújtását is.


title: A tanács határozata (2005. július 12.) az Euratom Ellátási Ügynökség tanácsadó bizottsága tagjainak kinevezéséről

text:
               20.7.2005

               HU

               Az Európai Unió Hivatalos Lapja

               C 178/1

      A TANÁCS HATÁROZATA

   (2005. július 12.)
   az Euratom Ellátási Ügynökség tanácsadó bizottsága tagjainak kinevezéséről
   (2005/C 178/01)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre, és különösen annak 54. cikke második és harmadik albekezdésére,
   tekintettel az Euratom Ellátási Ügynökség alapszabályának X. cikkére (1),
   tekintettel az Euratom Ellátási Ügynökség tanácsadó bizottsága tagjainak kinevezéséről szóló, 2003. szeptember 22-i és 2004. december 13-i tanácsi határozatokra (2),
   tekintettel a Bizottság véleményére,
   mivel:

               (1)

               Az Euratom Ellátási Ügynökség tanácsadó bizottsága tagjainak megbízatása 2005. március 28-án lejárt.

               (2)

               A tagállamok kormányai által benyújtott jelölések figyelembevételével ki kell nevezni a bizottság tagjait a 2005. március 29-től2007. március 28-ig terjedő időszakra,

         A KÖVETKEZŐKÉPPEN HATÁROZOTT:
   Egyetlen cikk
   Az Euratom Ellátási Ügynökség tanácsadó bizottsága tagjainak a Tanács a következő személyeket nevezi ki:

               Belgium (3 tag)

               Théo VAN RENTERGEM
               Gérard PAULUS
               Willy DE ROOVERE

               Cseh Köztársaság (3 tag)

               Miroslav ŠEDINA
               Zdeněk HUBÁČEK
               Vladimír HLAVINKA

               Dánia (2 tag) (3)

               Mads LUNDE

               Németország (6 tag)

               Walter SANDTNER
               Thomas LEHLE
               Joachim OHNEMUS
               Kurt SCHREIBER
               Klaus TÄGDER
               Gerhard HOTTENROTT

               Észtország (1 tag)

               Merle LUST

               Görögország (3 tag)

               Theodore MATIKAS
               Ioannis G. KOLLAS
               Nicolas KATSAROS

               Spanyolország (5 tag)

               Rafael MARQUEZ OSORIO
               José Manuel REDONDO
               Eduardo GONZALEZ
               Germán GARCIA-CALDERON
               Luis A. RICO URIOS

               Franciaország (6 tag)

               Thierry ARNOLD
               Louis-François DURRET
               Marie-Claire GUYADER
               Caroline JORANT
               Jeanne MARCUCCI
               Jean-Luc SALANAVE

               Írország (1 tag)

               Thomas Patrick SHERIDAN

               Olaszország (6 tag)

               Paolo VENDITTI
               Raffaele DI SAPIA
               Giancarlo BOLOGNINI
               Angelo PAPA
               Roberto RANIERI
               Giuseppe SEDDA

               Ciprus (1 tag)

               Panicos DEMETRIADES

               Lettország (1 tag)

               Andrejs SALMIŅŠ

               Litvánia (1 tag)

               Donaldas JASULAITIS

               Magyarország (3 tag)

               NAGY Attila
               PETŐ Ákos
               SZÉL Ágnes

               Hollandia (3 tag)

               Jan WIEMAN
               Klaas JOSEPH
               Marlies HOEDEMAKERS

               Ausztria (2 tag) (3)

               Johann-Klaus HOHENBERG

               Lengyelország (5 tag)

               Stefan CHWASZCZEWSKI
               Katarzyna HINCZ
               Jacek Tadeusz KANIEWSKI
               Grzegorz KRZYSZTOSZEK
               Wladyslaw SIKORA

               Portugália (3 tag) (3)

               António RAMALHO
               Luís José RODRIGUES DA COSTA

               Szlovénia (1 tag)

               Ivo NOVAK

               Szlovákia (2 tag)

               Michal DURANKO
               Eduard ĎURČEK

               Finnország (2 tag)

               Ilkka MIKKOLA
               Riku Eino Juhani HUTTUNEN

               Svédország (3 tag)

               Sven NORDLÖF
               Ali ETEMAD
               Sven-Olov ERICSON

               Egyesült Királyság (6 tag) (3)

               Mark ELLIOTT
               John LUKE
               Simon MILLS
               Dorothy SEED
               Mike TRAVIS

      (1)  HL 27., 1958.12.6., 534/58. o. A legutóbb a 95/1/EK/Euratom/ESZAK határozattal módosított alapszabály (HL L 1., 1995.1.1., 1. o.).

      (2)  HL C 232., 2003.9.27., 1. o.
      HL C 98., 2005.4.22., 1. o.

      (3)  Egy tagsági hely jelenleg betöltetlen marad


title: 2006/476/EK: A Tanács határozata ( 2006. június 12. ) az 1999/70/EK határozatnak a Banque de France külső könyvvizsgálói tekintetében történő módosításáról

text:
               11.7.2006

               HU

               Az Európai Unió Hivatalos Lapja

               L 188/7

      A TANÁCS HATÁROZATA

   (2006. június 12.)
   az 1999/70/EK határozatnak a Banque de France külső könyvvizsgálói tekintetében történő módosításáról
   (2006/476/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Közösséget létrehozó szerződéshez csatolt jegyzőkönyvre, és különösen annak 27.1. cikkére,
   tekintettel a nemzeti központi bankok külső könyvvizsgálóiról szóló, 1999. január 25-i 1999/70/EK határozatra (1),
   tekintettel a Banque de France külső könyvvizsgálóiról szóló, az Európai Központi Banknak (a továbbiakban: EKB) az Európai Unió Tanácsához intézett 2006. április 13-i EKB/2006/5 ajánlására (2),
   mivel:

               (1)

               A Központi Bankok Európai Rendszere és az Európai Központi Banknak (a továbbiakban: EKB) alapokmányáról szóló jegyzőkönyv 27.1. cikke értelmében az EKB és az euro-rendszer központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

               (2)

               A francia Monetáris és Pénzügyi Kódex L.142-6. cikke alapján a Banque de France Általános Tanácsa két kötelező könyvvizsgálót jelöl ki a Banque de France beszámolóinak ellenőrzése céljából. A francia Kereskedelmi Kódex L.823-1. cikke alapján egy helyettes könyvvizsgálót jelölnek ki a megbízott könyvvizsgálók helyettesítésére azok visszautasítása, e tisztségről való lemondása vagy halála esetén, illetve olyan esetben, amikor feladataikat nem képesek ellátni.

               (3)

               A Banque de France jelenlegi külső könyvvizsgálóinak megbízatása a 2005-ös pénzügyi év vizsgálatát követően lejár. Ezért a 2006-os pénzügyi évtől külső könyvvizsgálókat szükséges kijelölni.

               (4)

               A Banque de France a közbeszerzési szabályaival összhangban a 2006–2011-es pénzügyi évekre kötelező könyvvizsgálóinak a Deloitte & Associés-t és a Mazars & Guerard-ot, helyettes könyvvizsgálójának pedig a KPMG S.A.-t választotta, amelyek az EKB szerint teljesítik a kijelöléshez szükséges követelményeket.

               (5)

               Az EKB úgy véli, hogy a Banque de France által kiválasztott külső könyvvizsgálók teljesítik a kijelöléshez szükséges követelményeket és ezért az EKB Kormányzótanácsa azt ajánlotta, hogy a 2006–2011-es pénzügyi évekre kötelező könyvvizsgálóként együttesen a Deloitte & Associés-t és Mazars & Guerard-ot, helyettes könyvvizsgálóként pedig a KPMG S.A.-t kell kinevezni.

               (6)

               Helyénvaló az EKB Kormányzótanácsának ajánlását követni, és ennek megfelelően az 1999/70/EK határozatot módosítani,

         A KÖVETKEZŐKÉPPEN HATÁROZOTT:
   1. cikk
   Az 1999/70/EK határozat 1. cikkének (4) bekezdése helyébe a következő szöveg lép:

      „(4)   A Deloitte & Associés és a Mazars & Guerard mint a Banque de France kötelező könyvvizsgálói együttesen jóváhagyásra kerülnek a 2006–2011-es pénzügyi évekre.
      A KPMG S.A. mint a Banque de France helyettes könyvvizsgálója jóváhagyásra kerül a 2006–2011-es pénzügyi évekre.”

   2. cikk
   Erről a határozatról az Európai Központi Bankot értesíteni kell.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. június 12-én.

            a Tanács részéről

            az elnök

         U. PLASSNIK

      (1)  HL L 22., 1999.1.29., 69. o. A legutóbb a 2006/212/EK határozattal (HL L 79., 2006.3.16., 25. o.) módosított határozat.

      (2)  HL C 98., 2006.4.26., 25. o.


title: 2014/953/EU: A Tanács határozata ( 2014. december 4. ) a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodásnak az Európai Unió nevében történő aláírásáról és ideiglenes alkalmazásáról

text:
               30.12.2014

               HU

               Az Európai Unió Hivatalos Lapja

               L 370/1

         A TANÁCS HATÁROZATA
   (2014. december 4.)
   a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodásnak az Európai Unió nevében történő aláírásáról és ideiglenes alkalmazásáról

      (2014/953/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2013. november 15-én a Tanács felhatalmazta a Bizottságot, hogy az Unió és az Európai Atomenergia-közösség nevében tárgyalásokat kezdjen a Svájci Államszövetséggel a Svájci Államszövetségnek a „Horizont 2020” kutatási és innovációs keretprogramhoz (2014–2020) és az Európai Atomenergia-közösségnek a „Horizont 2020” kutatási és innovációs keretprogramot kiegészítő kutatási és képzési programjához (2014–2018) történő társulásáról, valamint Svájc ITER-projektben való, 2014 és 2020 közötti részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti átfogó tudományos és technológiai együttműködési megállapodás megkötése céljából.

               (2)

               A tárgyalások sikeresen lezárultak, és a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodást alá kell írni és azt a megkötéséhez szükséges eljárások befejezéséig ideiglenesen alkalmazni kell.

               (3)

               A megállapodás megkötése az Európai Atomenergia-közösséget létrehozó szerződés hatálya alá tartozó kérdések tekintetében külön eljárás tárgyát képezi.

               (4)

               Annak érdekében, hogy a svájci jogi személyek a „Horizont 2020” program keretében a 2014. utolsó negyedévére eső határidővel indított tevékenységekben, így különösen „A kiválóság terjesztése és a részvétel növelése” elnevezésű különös célkitűzésen belül meghirdetett pályázati felhívásokban a társult országbeli szervezetekkel azonos elbánásban részesülhessenek, a megállapodást 2014. szeptember 15-től kezdődő hatállyal kell alkalmazni,

         ELFOGADTA EZT A HATÁROZATOT:
   1. cikk
   A Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodásnak az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodást – annak 15. cikkével összhangban – 2014. szeptember 15-től a megkötéséhez szükséges eljárások befejezéséig ideiglenesen alkalmazni kell.
   4. cikk
   Ez a határozat az elfogadása napján lép hatályba.

      Kelt Brüsszelben, 2014. december 4-én.

            a Tanács részéről

            az elnök

         S. GOZI


title: A Tanács határozata (2001. június 26.) az Európai Közösségnek a mezőgazdasági járművek és pótkocsijaik gumiabroncsainak jóváhagyásáról szóló, az Egyesült Nemzetek Európai Gazdasági Bizottságának 106. számú előírásához való csatlakozásáról

text:
Fontos jogi nyilatkozat

|

32001D0508

Hivatalos Lap L 183 , 06/07/2001 o. 0036 - 0036

		A Tanács határozata(2001. június 26.)az Európai Közösségnek a mezőgazdasági járművek és pótkocsijaik gumiabroncsainak jóváhagyásáról szóló, az Egyesült Nemzetek Európai Gazdasági Bizottságának 106. számú előírásához való csatlakozásáról(2001/508/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségnek az ENSZ Európai Gazdasági Bizottságának a kerekes járművekre és a kerekes járművekre szerelhető és/vagy azokon használható berendezésekre és alkatrészekre vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához ("1958. évi felülvizsgált megállapodás") való csatlakozásáról szóló, 1997. november 27-i 97/836/EK tanácsi határozatra [1], és különösen annak 3. cikke (3) bekezdésére és 4. cikke (2) bekezdésének második francia bekezdésére,tekintettel a Bizottság javaslatára [2],tekintettel az Európai Parlament hozzájárulására [3],mivel:(1) Az Egyesült Nemzetek Európai Gazdasági Bizottságának a mezőgazdasági járművek és pótkocsijaik gumiabroncsainak jóváhagyásáról szóló 106. számú előírása egységes követelményeinek a célja a Szerződő Felek közötti gépjármű-kereskedelemben a gumiabroncsok tekintetében fennálló technikai akadályok felszámolása, valamint a magas biztonsági szint és a környezet védelmének biztosítása.(2) A 106. számú előírásról a Szerződő Feleket értesítették, és a jogszabály – az 1958. évi felülvizsgált megállapodáshoz csatolt előírásként – valamennyi olyan Szerződő Fél tekintetében hatályba lépett, amely az előírásban meghatározott határidőn vagy határidőkön belül nem jelezte egyet nem értését.(3) A 106. számú előírást be kell építeni a mezőgazdasági és erdészeti traktorok közösségi jóváhagyási rendszerébe, kiegészítve ezzel a hatályos közösségi jogot,A KÖVETKEZŐKÉPPEN HATÁROZOTT:Egyetlen cikkAz Európai Közösség csatlakozik az Egyesült Nemzetek Európai Gazdasági Bizottságának a mezőgazdasági járművek és pótkocsijaik gumiabroncsainak jóváhagyásáról szóló 106. számú előírásához.Az előírás szövegét a melléklet tartalmazza [4].Kelt Luxembourgban, 2001. június 26-án.a Tanács részérőlaz elnökT. Östros[1] HL L 346., 1997.12.17., 78. o.[2] HL C 274. E., 2000.9.26., 34. o.[3] 2001. május 15-i hozzájárulás (a Hivatalos Lapban még nem tették közzé).[4] Ezt az előírást a Hivatalos Lap egy későbbi számában ki kell hirdetni.--------------------------------------------------


title: A Tanács (EU) 2016/455 határozata (2016. március 22.) a nemzeti joghatóságon kívül eső területeken a tengeri biológiai sokféleség megőrzéséről és fenntartható hasznosításáról szóló, az ENSZ Tengerjogi Egyezménye keretében létrejövő, jogilag kötelező erejű nemzetközi okmány szövegtervezetének elemeiről szóló, az Európai Unió nevében folytatandó tárgyalások megkezdésére való felhatalmazásról

text:
               30.3.2016

               HU

               Az Európai Unió Hivatalos Lapja

               L 79/32

         A TANÁCS (EU) 2016/455 HATÁROZATA
   (2016. március 22.)
   a nemzeti joghatóságon kívül eső területeken a tengeri biológiai sokféleség megőrzéséről és fenntartható hasznosításáról szóló, az ENSZ Tengerjogi Egyezménye keretében létrejövő, jogilag kötelező erejű nemzetközi okmány szövegtervezetének elemeiről szóló, az Európai Unió nevében folytatandó tárgyalások megkezdésére való felhatalmazásról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (3) és (4) bekezdésével együtt értelmezett 192. cikke (1) bekezdésére,
   tekintettel az Európai Bizottság ajánlására,
   mivel:

               (1)

               Az Unió a 98/392/EK tanácsi határozattal (1) hivatalosan megkötötte az Egyesült Nemzetek Tengerjogi Egyezményét (a továbbiakban: Tengerjogi Egyezmény) a Tengerjogi Egyezmény által szabályozott olyan kérdések tekintetében, amelyekre vonatkozóan a tagállamok átruházták hatáskörüket az Unióra; az Unió mindmáig az egyetlen olyan „nemzetközi szervezet”, amely a Tengerjogi Egyezmény 305. cikke (1) bekezdésének f) pontja és IX. mellékletének 1. cikke értelmében részes fele az egyezménynek.

               (2)

               A Tengerjogi Egyezmény részes feleként az Unió – a tagállamokkal együtt – részt vett a nemzeti joghatóságon kívül eső területeken a tengeri biológiai sokféleség megőrzésével és fenntartható hasznosításával kapcsolatos kérdések vizsgálatával foglalkozó, nyílt végű informális ad hoc ENSZ-munkacsoportban (a továbbiakban: munkacsoport). A munkacsoport legutóbbi ülésén az az ajánlás született, hogy a Tengerjogi Egyezmény keretében ki kell dolgozni egy jogilag kötelező erejű nemzetközi okmányt (a továbbiakban: okmány) a nemzeti joghatóságon kívül eső területeken a tengeri biológiai sokféleség megőrzésére és fenntartható hasznosítására vonatkozóan.

               (3)

               A munkacsoport által 2015. január 23-án elfogadott ajánlások nyomán az ENSZ Közgyűlése 2015. június 19-én elfogadta a 69/292. sz. határozatot, amellyel – egy kormányközi konferencia megtartását megelőzően – felállít egy előkészítő bizottságot, amelyben részt vehet az ENSZ valamennyi tagállama, a szakosodott ügynökségek tagjai és a Tengerjogi Egyezmény részes felei, és amelynek feladata, hogy az okmánytervezet elemeiről érdemi ajánlásokat tegyen az ENSZ-közgyűlés számára. Az előkészítő bizottság 2016-ban kezdi meg munkáját és 2017 végéig beszámol az elért eredményekről az ENSZ-közgyűlésnek, amely határoz azon kormányközi konferencia összehívásáról és kezdetének időpontjáról, amelynek keretében megvizsgálják az előkészítő bizottság által az okmány elemeiről készített ajánlásokat és kidolgozzák a Tengerjogi Egyezmény keretében létrejövő, jogilag kötelező erejű nemzetközi okmány szövegét.

               (4)

               Az Unió és tagállamai részes felei a Tengerjogi Egyezménynek. A tagállamok mellett az Uniónak is részt kellene vennie az előkészítő bizottság által kidolgozandó okmánytervezet elemeiről folytatandó tárgyalásokon. Az Unió azon jogát, hogy részt vegyen e bizottság ülésein, a 69/292. sz. határozat 1. pontjának j) alpontja biztosítja.

               (5)

               A tárgyalások megkezdéséről és a tárgyalási irányelvekről szóló ezen határozatot később további határozat követheti, amely tartalmazza a kormányközi konferenciákon való részvételre vonatkozó tárgyalási irányelveket.

               (6)

               A tárgyalásokon érintett kérdések uniós, valamint tagállami hatáskörbe tartozó területek lehetnek,

         ELFOGADTA EZT A HATÁROZATOT:
   1. cikk
   A Tanács felhatalmazza a Bizottságot, hogy – azon kérdések tekintetében, amelyek az Unió hatáskörébe tartoznak, és amelyek vonatkozásában az Unió szabályokat állapított meg – az Unió nevében tárgyalásokat folytasson az ENSZ-közgyűlés 69/292. sz. határozata alapján létrehozott ENSZ előkészítő bizottság ülésein a nemzeti joghatóságon kívül eső területeken a tengeri biológiai sokféleség megőrzéséről és fenntartható hasznosításáról szóló, az ENSZ Tengerjogi Egyezménye keretében létrejövő, jogilag kötelező erejű nemzetközi okmány szövegtervezetének elemeiről.
   2. cikk
   A Bizottság ezeket a tárgyalásokat az Unió nevében és az e határozat függelékében foglalt tárgyalási irányelvekkel összhangban folytatja az Unió hatáskörébe tartozó és azon kérdések tekintetében, amelyekre vonatkozóan az Unió szabályokat fogadott el. A tárgyalási irányelvek nem értelmezhetők úgy, hogy azok bármilyen módon érintik az Unió, illetve a tagállamok hatásköreit.
   3. cikk
   A Bizottság az e határozattal felállított különbizottsággal konzultálva folytatja a tárgyalásokat. Ez a különbizottság a tengerjogi munkacsoport.
   4. cikk
   Amennyiben a tárgyalások tárgya az Unió és tagállamai hatáskörébe egyaránt tartozik, a Bizottságnak és a tagállamoknak a tárgyalási folyamat során szorosan együtt kell működniük annak érdekében, hogy biztosítsák az Unió és tagállamai egységes nemzetközi képviseletét.
   5. cikk
   Ennek a határozatnak a Bizottság a címzettje.

      Kelt Brüsszelben, 2016. március 22-én.

            a Tanács részéről

            az elnök

         A.G. KOENDERS

      (1)  A Tanács 98/392/EK határozata (1998. március 23.) az Egyesült Nemzetek Szervezete 1982. december 10-i tengerjogi egyezményének és az egyezmény XI. részének végrehajtásáról szóló, 1994. július 28-i megállapodásnak az Európai Közösség általi megkötéséről (HL L 179., 1998.6.23., 1. o.).


title: A Tanács (KKBP) 2015/143 határozata ( 2015. január 29. ) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról

text:
                  2015.1.30.

                  HU

                  Az Európai Unió Hivatalos Lapja

                  L 24/16

         A TANÁCS (KKBP) 2015/143 HATÁROZATA
         (2015. január 29.)
         az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló, 2014. március 5-i 2014/119/KKBP tanácsi határozatra (1),
         mivel:

                     (1)

                     A Tanács 2014. március 5-én elfogadta a 2014/119/KKBP határozatot.

                     (2)

                     Egyértelművé kell tenni azokat a jegyzékbe vételi kritériumokat, amelyek alapján sor kerül az ukrajnai állami vagyon hűtlen kezeléséért felelős személyek pénzeszközeinek a befagyasztására.

                     (3)

                     A 2014/119/KKBP határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A 2014/119/KKBP határozat 1. cikke (1) bekezdésének helyébe a következő szöveg lép:

                  „(1)   Be kell fagyasztani a mellékletben felsorolt, az ukrajnai állami vagyon hűtlen kezeléséért felelősként azonosított személyekhez és az emberi jogok Ukrajnában történő megsértéséért felelős személyekhez, valamint a velük kapcsolatban álló természetes vagy jogi személyekhez, szervezetekhez vagy szervekhez tartozó, a tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást.
                  E határozat alkalmazásában az ukrajnai állami vagyon hűtlen kezeléséért felelősként azonosított személyek az ukrán hatóságok által az alábbiak végett folytatott nyomozás alatt álló személyek:

                              a)

                              a közkiadásokra felhasznált ukrajnai állami vagyon vagy egyéb eszközök hűtlen kezelése, vagy ebben való bűnrészesség; vagy

                              b)

                              a közhivatalt ellátó személy által elkövetett hivatallal való visszaélés, melynek célja, hogy saját részre vagy egy harmadik fél számára jogosulatlan előnyt szerezzen, ezáltal kárt okozva a közkiadásokra felhasznált ukrajnai állami vagyonban vagy egyéb eszközökben, illetve az ebben való bűnrészesség.”

            .

            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.

            Kelt Brüsszelben, 2015. január 29-én.

                  a Tanács részéről

                  az elnök

               F. MOGHERINI

            (1)  HL L 66., 2014.3.6., 26. o.


title: A Tanács (EU) 2016/1233 határozata (2016. július 26.) a Régiók Bizottságának a Ciprusi Köztársaság által javasolt egy tagja és egy póttagja kinevezéséről

text:
               28.7.2016

               HU

               Az Európai Unió Hivatalos Lapja

               L 202/41

         A TANÁCS (EU) 2016/1233 HATÁROZATA
   (2016. július 26.)
   a Régiók Bizottságának a Ciprusi Köztársaság által javasolt egy tagja és egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a ciprusi kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Jeórjosz JEÓRJU hivatali idejének lejártát követően a Régiók Bizottsága egy tagjának helye megüresedett.

               (3)

               Kiriákosz HADZITOFÍSZ-nak a Régiók Bizottsága tagjává történő kinevezését követően egy póttag helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Kiriákosz HADZITOFÍSZ, Mayor of Agios Athanasios,

                     és

               b)

               póttagként:

                           —

                           Sztávrosz IEROLACÍTESZ, Municipal Councilor, Strovolos Municipality.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 26-án.

            a Tanács részéről

            az elnök

         M. LAJČÁK

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2008/604/EK: A Bizottság határozata ( 2008. július 22. ) az emberkereskedelemmel foglalkozó szakértői csoport tagjainak kinevezéséről

text:
               23.7.2008

               HU

               Az Európai Unió Hivatalos Lapja

               L 194/12

      A BIZOTTSÁG HATÁROZATA

   (2008. július 22.)
   az emberkereskedelemmel foglalkozó szakértői csoport tagjainak kinevezéséről
   (2008/604/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az emberkereskedelemmel foglalkozó szakértői csoport létrehozásáról szóló, 2007. október 17-i 2007/675/EK bizottsági határozatra (1) és különösen annak 3. cikkére,
   mivel:

               (1)

               A szakértői csoportnak 21 tagból kell állnia.

               (2)

               A szakértői csoport tagjait az emberkereskedelem elleni küzdelem – ideértve annak munkaügyi vonatkozásait – területén szakértelemmel és tapasztalattal rendelkező szakemberek közül kell kinevezni.

               (3)

               A tagállamok javaslatára a Bizottság legfeljebb tizenegy olyan tagot nevez ki, akik a tagállamok közigazgatási szerveitől érkeznek.

               (4)

               A Bizottságnak a pályázati kiírásra jelentkezők közül legfeljebb öt tagot kell kineveznie európai szinten működő kormányközi, nemzetközi és nem kormányzati szervezetektől, legfeljebb négy tagot európai szinten működő szociális partnerektől és munkaadói szervezetektől, valamint legfeljebb két tagot tudományos kutatások során szerzett tapasztalatokkal rendelkező személyek közül.

               (5)

               A Bizottság a szakértői csoportot alkotó jelöltek listájának összeállítása céljából 2008. január 19-én pályázati kiírást tett közzé (2).

               (6)

               A Bizottság a beérkező pályázatok elbírálására kiválasztási eljárást folytatott le. A pályázatok értékelése során a Bizottság figyelembe vette a kiírásban és különösen annak 2. pontjában felsorolt kritériumokat.

               (7)

               Ajánlatos lenne a szakértői csoportba további négy tagot felvenni az európai szinten működő kormányközi, nemzetközi és nem kormányzati szervezetektől, hogy pótolják az európai szinten működő szociális partnerektől és munkaadói szervezetektől érkező jelentkezők híján fel nem vett tagokat; ily módon szakmailag és földrajzilag kiegyensúlyozott képviselet alakítható ki, valamint megvalósítható az eredetileg tervezett 21 tagos létszám.

               (8)

               A csoport egy tagját az Europol nevezte ki,

         ELFOGADTA EZT A HATÁROZATOT:
   1. cikk
   A 2007/675/EK határozat az alábbiak szerint módosul:
   A 3. cikk (2) bekezdése b) pontjának helyébe a következő lép:

               „b)

               európai szinten működő, az emberkereskedelem területén jól dokumentált szakértelemmel és tapasztalatokkal rendelkező kormányközi, nemzetközi és nem kormányzati szervezetek (legfeljebb kilenc tag)”.

         2. cikk
   A Bizottság kinevezi az emberkereskedelemmel foglalkozó szakértői csoport következő tagjait:

               1.

               A 2007/675/EK bizottsági határozat 3. cikke (2) bekezdésének a) pontja szerint kinevezett tagok:

                           Jan AUSTAD

                           Sandi ČURIN

                           Rita THEODOROU SUPERMAN

                           Luís GOUVEIA

                           Jelena KAMINSKA

                           Glynn RANKIN

                           Bärbel Heide UHL

                           Floris VAN DIJK

                           Kajsa WAHLBERG.

               2.

               Az e határozattal módosított 2007/675/EK bizottsági határozat 3. cikke (2) bekezdésének b) pontja szerint kinevezett tagok:

                           Antonia BALKANSKA LAVINE

                           Stana BUCHOWSKA

                           Marco BUFO

                           Muireann O BRIAIN

                           Martijn PLUIM

                           Evelyn PROBST

                           Klara SKRIVANKOVA

                           Patsy SÖRENSEN

                           Liliana SORRENTINO.

               3.

               A 2007/675/EK bizottsági határozat 3. cikke (2) bekezdésének e) pontja szerint kinevezett tagok:

                           Ryszard PIOTROWICZ

                           Georgina VAZ CABRAL.

         3. cikk
   A Bizottság tudomásul veszi Steve HARVEY Europol általi és a 2007/675/EK bizottsági határozat 3. cikke (2) bekezdésének d) pontja és (3) bekezdése szerinti kinevezését az emberkereskedelemmel foglalkozó szakértői csoportba.
   4. cikk
   A Bizottság hároméves meghosszabbítható időtartamra személyükben nevezi ki a szakértői csoport tagjait.
   5. cikk
   A pályázati felhívás alapján a csoportban való tagságra alkalmasnak ítélt, de a szakértői csoportba ki nem nevezett jelöltek – egyetértésükkel – tartaléklistára kerülnek.
   6. cikk
   A tagok nevét az Európai Unió Hivatalos Lapjában teszik közzé.
   7. cikk
   Ez a határozat az elfogadását követő napon lép hatályba.

      Kelt Brüsszelben, 2008. július 22-én.

            a Bizottság részéről

         Jacques BARROT

            alelnök

      (1)  HL L 277., 2007.10.20., 29. o.

      (2)  HL C 14., 2008.1.19., 27. o.


title: 2013/554/EU: Az Európai Parlament határozata ( 2013. április 17. ) az Energiaszabályozók Együttműködési Ügynöksége 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/161

      AZ EURÓPAI PARLAMENT HATÁROZATA

   (2013. április 17.)
   az Energiaszabályozók Együttműködési Ügynöksége 2011-es pénzügyi évre szóló költségvetésének végrehajtására vonatkozó mentesítésről
   (2013/554/EU)
   AZ EURÓPAI PARLAMENT,

               —

               tekintettel az Energiaszabályozók Együttműködési Ügynöksége 2011-es pénzügyi évre szóló végleges éves beszámolójára,

               —

               tekintettel a Számvevőszéknek az Energiaszabályozók Együttműködési Ügynöksége 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Energiaszabályozók Együttműködési Ügynökségének létrehozásáról szóló, 2009. július 13-i 713/2009/EK európai parlamenti és tanácsi rendeletre (4) és különösen annak 24. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0068/2013),

               1.

               mentesítést ad az Energiaszabályozók Együttműködési Ügynöksége igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Energiaszabályozók Együttműködési Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 1. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 211., 2009.8.14., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Energiaszabályozók Együttműködési Ügynöksége 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Energiaszabályozók Együttműködési Ügynöksége 2011-es pénzügyi évre szóló végleges éves beszámolójára,

                  —

                  tekintettel a Számvevőszéknek az Energiaszabályozók Együttműködési Ügynöksége 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Energiaszabályozók Együttműködési Ügynökségének létrehozásáról szóló, 2009. július 13-i 713/2009/EK európai parlamenti és tanácsi rendeletre (4) és különösen annak 24. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0068/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Energiaszabályozók Együttműködési Ügynöksége (a továbbiakban: az ügynökség) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel az ügynökség 2011. február 1-jén Brüsszelből a székhelyére, Ljubljanába (Szlovénia) költözött, hivatalosan 2011. március 3-án kezdte meg tevékenységét és 2011. március 8-án lett pénzügyileg önálló,

                  C.

                  mivel az ügynökség 2011. évi teljes költségvetése 4 792 345 EUR volt; mivel az ügynökség költségvetéséhez való uniós hozzájárulás 2011-ben 4 362 607,98 EUR-t tett ki (6);

         Költségvetési és pénzgazdálkodás

                  1.

                  emlékeztet rá, hogy az Unió kezdeti hozzájárulása 2011-ben 4 362 607,98 EUR-t tett ki; megjegyzi, hogy ez volt az első év, amely során az ügynökség pénzügyi tekintetben autonóm volt;

                  2.

                  az éves beszámoló alapján megállapítja, hogy az ügynökség 2011. évi kezdeti költségvetése 5 119 000 EUR volt (ami magában foglalja az Európai Szabadkereskedelmi Társulás 119 000 EUR-s hozzájárulását);

                  3.

                  az éves beszámoló alapján megállapítja, hogy az előirányzatok teljesítési aránya 67 % volt, míg a kifizetések az összes kezelt előirányzat 74 %-át tették ki;

         Előirányzatok átvitele

                  4.

                  aggodalommal veszi tudomásul a Számvevőszék azon megjegyzését, hogy a fel nem használt előirányzatok és az átvitelek magas szintje, valamint a kifizetések alacsony szintje a költségvetési tervezés és végrehajtás terén fennálló hiányosságokról árulkodik, és ellentmond az évenkéntiség költségvetési elvének;

                  5.

                  elfogadja az ügynökség magyarázatát, miszerint első működési éve alatt kellett felvennie személyzete nagy részét, ami a megnyitott álláshelyek késleltetett elfoglalását eredményezte – így jelentős hatást gyakorolva az ügynökség költségvetési végrehajtási arányára –, valamint a beszerzési igényekre vonatkozó becslések késedelmét, ami az év végére a beszerzési eljárások koncentrációjához vezetett; tudomásul veszi, hogy ez – az aláírt jogi és költségvetési kötelezettségvállalások betartása érdekében – az átvitelek magas szintjét eredményezte;

                  6.

                  tudomásul veszi az ügynökség nyilatkozatát, miszerint jelenleg sokkal jobb helyzetben van a ráruházott feladatok és a vonatkozó költségvetés végrehajtásához, és kéri e kérdés nyomon követését, valamint a mentesítésért felelős hatóságnak való jelentéstételt;

         Szabálytalan kifizetések

                  7.

                  aggodalommal jegyzi meg, hogy 2011-ben az ügynökség 10 839 EUR napidíjat fizetett ki olyan kirendelt szakértők részére, akik az ügynökség székhelye szerinti tagállam állampolgárai, és hogy e kifizetések ellentétesek voltak az ügynökség igazgatótanácsa által elfogadott, a nemzeti szakértők kirendelésére vonatkozó szabályokkal, melyek kimondják, hogy ilyen napidíjak csak azon ideiglenes alkalmazottaknak fizethetők, akik nem az alkalmazásuk szerinti tagállam állampolgárai;

                  8.

                  megállapítja, hogy az ügynökség már leállította a napidíjak kifizetését az ilyen esetekben; mindazonáltal – e kifizetések szabálytalan jellegére tekintettel – kéri az ügynökséget, hogy kövesse nyomon e kérdést, tárja fel az indokolatlanul kifizetett napidíjak visszafizettetésének lehetőségeit, valamint tegyen erről jelentést a mentesítésért felelős hatóságnak;

         Munkaerő-felvételi eljárások

                  9.

                  tudomásul veszi a Számvevőszék megállapítását, hogy javítani kell a munkaerő-felvételi eljárások átláthatóságán; kéri, hogy az ügynökség kövesse nyomon ezt a kérdést és tegyen jelentést a mentesítésért felelős hatóságnak a meghozott intézkedésekről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  10.

                  rámutat, hogy noha befejeződött az állandó személyzet felvétele, az ügynökség kapacitáshiánnyal küzd a kirendelt nemzeti szakértők esetében, és hogy továbbra is kétségek állnak fenn a személyzet egyes tagjainak műszaki hozzáértése tekintetében, ami esetleg bizonytalanságot eredményezhet az ügynökség munkáját illetően; kéri, hogy az ügynökség kövesse nyomon ezt a kérdést és tegyen jelentést a mentesítésért felelős hatóságnak a meghozott intézkedésekről;

                  11.

                  sürgeti az ügynökséget, hogy javítsa a nemzeti szabályozókkal való együttműködését – különösen annak biztosítása érdekében, hogy munkáját eredményes elveknek megfelelően szervezze –, és hogy hozzon létre állandó székhelyet, mely lényeges megtakarításokat tesz lehetővé mind az ügynökség, mind a nemzeti szabályozók számára, valamint megoldást nyújt a szállítás és a korlátozott források okozta, kezdődő problémákra;

                  12.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (7) állásfoglalására.

         (1)  HL C 388., 2012.12.15., 1. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 211., 2009.8.14., 1. o.

         (5)  HL L 357., 2002.12.31., 72. o.

         (6)  Éves tevékenységi jelentés a 2011. évről, 85–91. o.

         (7)  Elfogadott szövegek, P7 TA(2013)0134 (lásd e Hivatalos Lap 374. oldalát).


title: 2006/464/EK: A Bizottság határozata ( 2006. június 27. ) a  Dryocosmus kuriphilus  Yasumatsu Közösségbe történő behurcolásának és Közösségen belüli elterjedésének a megelőzése elleni ideiglenes szükséghelyzeti intézkedésekről  (az értesítés a C(2006) 2881. számú dokumentummal történt)

text:
               5.7.2006

               HU

               Az Európai Unió Hivatalos Lapja

               L 183/29

         A BIZOTTSÁG HATÁROZATA
   (2006. június 27.)
   a Dryocosmus kuriphilus Yasumatsu Közösségbe történő behurcolásának és Közösségen belüli elterjedésének a megelőzése elleni ideiglenes szükséghelyzeti intézkedésekről
   (az értesítés a C(2006) 2881. számú dokumentummal történt)
   (2006/464/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
   mivel:

               (1)

               A 2000/29/EK irányelv értelmében amennyiben egy tagállam úgy ítéli meg, hogy fennáll az említett irányelv I. vagy II. mellékletében nem szereplő károsító szervezet területére történő behurcolásának vagy területén történő elterjedésének a veszélye, a tagállam átmeneti jelleggel bármilyen további, a veszély elleni védekezéshez szükségesnek tartott intézkedést foganatosíthat.

               (2)

               A Dryocosmus kuriphilus Yasumatsu Kínában, Koreában, Japánban és az USA-ban, valamint a Közösség egy meghatározott területén való jelenléte következtében Franciaország 2005. március 14-én értesítette a többi tagállamot és a Bizottságot, hogy 2005. február 16-án hatósági intézkedéseket fogadott el területének e károsító szervezet behurcolásának veszélye elleni védelme érdekében.

               (3)

               Szlovénia 2005. június 29-én tájékoztatta a tagállamokat és a Bizottságot, hogy ugyanezen károsító szervezet területén történő megjelenése következtében 2005. június 24-én további intézkedéseket fogadott el e károsító szervezet területére történő további behurcolásának és a területén történő elterjedésének megelőzése érdekében.

               (4)

               A Dryocosmus kuriphilus Yasumatsu nem szerepel a 2000/29/EK irányelv I. vagy II. mellékletében. A korlátozottan rendelkezésre álló tudományos információk alapján készült, a kártevő kockázatának felméréséről szóló jelentés azonban azt mutatta, hogy ez a legkárosabb rovarok egyike a gesztenyére (Castanea Mill.) nézve. A kártevő jelentősen csökkentheti a gesztenyetermelést és a minőséget, valamint néhány bizonyíték alapján el is pusztíthatja a fákat. A gesztenyét leggyakrabban dombok vagy hegyek határterületein termesztik. A kártevő elterjedéséből eredő kár megállíthatja e területeken az emberi fogyasztásra szánt gesztenye termelését, és ezáltal e területek gazdasági és környezeti degradációjához vezethet.

               (5)

               Ezért átmeneti intézkedéseket szükséges hozni az említett szervezet Közösségbe történő behurcolása és a Közösségen belüli elterjedése ellen.

               (6)

               Az e határozatban előírt intézkedéseket az említett szervezet behurcolására vagy elterjedésére, a Castanea növények Közösségen belüli termelésére és mozgására, a károsító szervezet ellenőrzésére, valamint az említett károsító szervezet tagállamokban történő jelenlétének vagy további hiányának felmérésére kell alkalmazni.

               (7)

               Helyénvaló 2006-ban, 2007-ben és 2008-ban az intézkedések eredményeinek rendszeres értékelése, különösen a tagállamok által benyújtandó információk alapján. Az esetleges későbbi intézkedések mérlegelésére az említett értékelés eredményeinek ismeretében kerül sor.

               (8)

               A tagállamoknak az e határozatnak való megfelelés érdekében szükség esetén módosítaniuk kell jogszabályaikat.

               (9)

               Az intézkedések eredményeit 2008. február 1-jéig felül kell vizsgálni.

               (10)

               Az e határozatban előírt intézkedések összhangban vannak a Növény-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   Fogalommeghatározás
   E határozat alkalmazásában a „növények” a Castanea Mill. nemzetségébe tartozó, ültetésre szánt növényeket vagy növényrészeket jelentik a gyümölcs és vetőmag kivételével.
   2. cikk
   A Dryocosmus kuriphilus Yasumatsu elleni intézkedések
   Tilos a Dryocosmus kuriphilus Yasumatsu (továbbiakban: „károsító szervezet”) Közösségbe történő behurcolása és Közösségen belüli elterjesztése.
   3. cikk
   Növények behozatala
   Növényeket csak abban az esetben lehet a Közösség területére behozni, ha:

               a)

               azok megfelelnek az I. melléklet 1. pontjában meghatározott intézkedéseknek, és

               b)

               azokat a Közösségbe történő beléptetés során a károsító szervezet jelenlétének megállapítása céljából a 2000/29/EK irányelv 13a. cikkének (1) bekezdésével összhangban megvizsgálták, és attól mentesnek találták.

         4. cikk
   A növények Közösségen belüli mozgása
   Az 5. cikk (3) bekezdésének a) pontjának és a II. melléklet II. részének 8. pontjának sérelme nélkül a Közösségből származó, vagy a Közösségbe e határozat 3. cikke szerint importált növényeket csak abban az esetben lehet közösségi termőhelyükről – adott esetben a kertészeti központokat is beleértve –, elvinni, ha azok eleget tesznek az I. melléklet 2. pontjában meghatározott feltételeknek.
   5. cikk
   Felmérés és értesítés
   (1)   A tagállamok éves hatósági felméréseket végeznek a károsító szervezet területükön való jelenlétének vagy a károsító szervezettel való fertőzöttség jeleinek a megállapítása érdekében.
   A 2000/29/EK irányelv 16. cikke (2) bekezdésének sérelme nélkül a tagállamok minden év december 31-éig értesítik a Bizottságot és a többi tagállamot e felmérések eredményeiről.
   (2)   A károsító szervezet bármely gyanús előfordulásáról vagy megerősített jelenlétéről értesíteni kell az illetékes hatósági szerveket.

               (3)

                           a)

                           A tagállamok megkövetelhetik, hogy a növények területükre vagy területükön történő szállítása nyomonkövethetőségi rendszer tárgyát képezze, amely magában foglalhat egy, az illetékes hatósági szervek számára a szállításért felelős személy által készített szállítási nyilatkozatot.

                           b)

                           A tagállamok kérelmezhetik, hogy az ültetésért felelős személyek ültetési nyilatkozatot készítsenek az illetékes hatósági szervek számára.

         6. cikk
   Elhatárolt körzetek létrehozása
   Amennyiben az 5. cikk (1) bekezdésében említett felmérések eredményei vagy az 5. cikk (2) bekezdésében említett értesítések megerősítik a károsító szervezet jelenlétét a területen, vagy más módon bizonyíték van a károsító szervezet előfordulására, a tagállamok elhatárolt körzeteket alakítanak ki és meghozzák a II. melléklet I. és II. pontjában előírt hatósági intézkedéseket.
   7. cikk
   Az irányelvnek való megfelelés
   A tagállamok szükség esetén módosítják a károsító szervezet behurcolása és elterjedése elleni védelmük érdekében elfogadott intézkedéseket oly módon, hogy az említett intézkedések megfeleljenek e határozatnak, és ezekről haladéktalanul tájékoztatják a Bizottságot.
   8. cikk
   Felülvizsgálat
   Ezt a határozatot legkésőbb 2008. február 1-jéig felül kell vizsgálni.
   9. cikk
   Címzettek
   Ennek a határozatnak a tagállamok a címzettjei.

      Kelt Brüsszelben, 2006. június 27-én.

            a Bizottság részéről

         Markos KYPRIANOU

            a Bizottság tagja

      (1)  HL L 169., 2000.7.10., 1. o. A legutóbb a 2006/35/EK bizottsági irányelvvel (HL L 88., 2006.3.25., 9. o.) módosított irányelv.

      I. MELLÉKLET
      AZ E HATÁROZAT 3. ÉS 4. CIKKÉBEN EMLÍTETT INTÉZKEDÉSEK
      1.   Intézkedések (bizonyítványok)
      Az e határozat 5. cikke (3) bekezdése a) pontjának, a 2000/29/EK irányelv III. melléklete A. része 2. pontjának és IV. melléklete A. része I. szakasza 11.1., 11.2., 33., 36.1., 39. és 40. pontjának sérelme nélkül a harmadik országokból származó növényeket a 2000/29/EK irányelv 13. cikkének (1) bekezdésében meghatározott bizonyítvány kíséri, amely tartalmazza a „Kiegészítő nyilatkozat” rovatban:

                  a)

                  hogy a növényeket egész életciklusuk alatt olyan országok termőhelyein termesztették, amelyekről ismert, hogy a károsító szervezet nem fordul elő; vagy

                  b)

                  hogy a növényeket egész életciklusuk alatt a nemzeti növényvédelmi szervezetek által a vonatkozó Növény-egészségügyi Intézkedések Nemzetközi Szabványával összhangban a származási országban létesített kártevőmentes területeken lévő termőhelyeken termesztették, és a „származási hely” rovatban feltüntették a kártevőmentes terület nevét.

            2.   Mozgás feltételei
      Az e határozat 5. cikke (3) bekezdésének a) pontja és II. melléklete II. részének 8. pontja, valamint a 2000/29/EK irányelv IV. melléklete A. része II. szakasza 7. pontjának és az V. melléklete A. része I. szakasza 2.1 pontjának sérelme nélkül a Közösségből származó, vagy az e határozat 3. cikke szerint a Közösségbe importált valamennyi növényt csak abban az esetben lehet elszállítani egy tagállambeli termőhelyéről – adott esetben a kertészeti központokat is beleértve –, ha azokat a 92/105/EGK (1) bizottsági irányelv rendelkezéseivel összhangban elkészített és kiállított növényútlevél kíséri, és:

                  a)

                  az említett termőhelyről származó növényeket egész életciklusuk alatt vagy a Közösségbe történt behozataluk óta olyan tagállam termőhelyén termesztették, amelyről ismert, hogy a károsító szervezet ott nem fordul elő; vagy

                  b)

                  az említett termőhelyről származó növényeket egész életciklusuk alatt vagy a Közösségbe történt behozataluk óta egy tagállam nemzeti növényvédelmi szervezete által a vonatkozó Növény-egészségügyi Intézkedések Nemzetközi Szabványával összhangban létesített kártevőmentes területen fekvő termőhelyen termesztették.

         (1)  HL L 4., 1993.1.8., 22. o. A 2005/17/EK irányelvvel (HL L 57., 2005.3.3., 23. o.) módosított irányelv.

      II. MELLÉKLET
      E HATÁROZAT 6. CIKKÉBEN EMLÍTETT INTÉZKEDÉSEK
      I.   Elhatárolt körzetek létrehozása

                  1.

                  A 6. cikkben említett elhatárolt körzetek a következő részekből állnak:

                              a)

                              fertőzött körzet, amelyen megerősítették a károsító szervezet jelenlétét, és amely magában foglal minden, a károsító szervezet által okozott tünetet mutató növényt, és adott esetben valamennyi, az ültetés idején ugyanahhoz a területhez tartozó valamennyi növényt,

                              b)

                              fókuszkörzet, amelynek határa legalább 5 km-rel a fertőzött körzet határán kívül helyezkedik el, és

                              c)

                              pufferzóna, amelynek határa legalább 10 km-rel a fertőzött körzet határán kívül helyezkedik el.

                        Amennyiben több pufferzóna fedi egymást, vagy ezek földrajzilag közel vannak egymáshoz, szélesebb elhatárolt körzetet kell meghatározni, amely magában foglalja az érintett elhatárolt körzeteket és a köztük fekvő területeket.

                  2.

                  Az 1. pontban említett körzetek pontos körülhatárolása szilárd tudományos alapelveken, a károsító szervezetek biológiáján, a fertőzöttség mértékén, az évszakon és különösen a növényeknek az érintett tagállamokon belüli eloszlásán alapul.

                  3.

                  Amennyiben a károsító szervezet jelenlétét megerősítik a fertőzött körzeten kívül, az elhatárolt körzetek körülhatárolását ennek megfelelően módosítani kell.

                  4.

                  Amennyiben az 5 cikk (1) bekezdésében leírt éves felülvizsgálatok alapján három évig nem fedezik fel a károsító szervezetet az elhatárolt körzetek valamelyikében, e körzeteket meg kell szüntetni, és nincs szükség e melléklet II. részében meghatározott további intézkedésekre.

                  5.

                  A tagállamok megfelelő méretarányos térképek elküldésével haladéktalanul tájékoztatják a többi tagállamot és a Bizottságot az 1. pontban említett körzetekről, és a károsító szervezetek felszámolása vagy megfékezése érdekében hozott intézkedések jellegéről.

            II.   Intézkedések az elhatárolt körzetekben
      A 6. cikkben említett, az elhatárolt körzetekben végrehajtandó hatósági intézkedéseknek legalább a következőket kell tartalmazniuk:

                  —

                  a növények az elhatárolt körzeteken belül vagy azokon kívülre történő szállításának tilalma

                  —

                  azokban az esetekben, amikor a termőhelyen megerősítik a károsító szervezet növényeken való jelenlétét, megfelelő intézkedések megtétele, amelyek célja a károsító szervezet kiirtása, legalább a fertőzött növény, valamennyi, a károsító szervezet által okozott tüneteket mutató növény és szükség esetén valamennyi olyan növény elpusztításával, amelyek az ültetés és a károsító szervezet jelenlétének – a gubacsok esetleges jelenlétekor elvégzett megfelelő vizsgálatokkal történő – ellenőrzése idején ugyanahhoz a területhez tartoztak.